CELEX: 52022PC0165
Language: ro
Date: 2022-04-08
Title: Propunere de REGULAMENT AL CONSILIULUI de modificare a Regulamentului (UE) 2022/109 al Consiliului de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia

COMISIA EUROPEANĂ
            Bruxelles, 8.4.2022
            COM(2022) 165 final
            2022/0108(NLE)
            
            Propunere de
            REGULAMENT AL CONSILIULUI
            de modificare a Regulamentului (UE) 2022/109 al Consiliului de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Având în vedere că, în martie 2022, discuțiile dintre Uniune și Norvegia privind accesul egal și nediscriminatoriu la apele Spitzbergen (Svalbard) pentru flotele Uniunii care pescuiesc cod (Gadus morhua) erau în curs de desfășurare, Consiliul a prelungit perioada de aplicare a cotei provizorii de 4 500 de tone a Uniunii pentru cod în apele Svalbard și în apele internaționale din subzona ICES 1 și diviziunea ICES 2b, de la 31 martie până la 30 aprilie 2022 [Regulamentul (UE) 2022/[...
                  1
               ]]. Norvegia a prelungit, de asemenea, perioada de aplicare a cotei provizorii a Uniunii pentru cod în apele Svalbard până la 30 aprilie 2022.
            
            
               Discuțiile dintre Uniune și Norvegia privind accesul egal și nediscriminatoriu la apele Svalbard pentru flotele Uniunii care pescuiesc cod sunt încă în curs de desfășurare. În așteptarea rezultatului acestor discuții, Comisia propune Consiliului să fixeze cota Uniunii pentru cod în apele Svalbard și în apele internaționale din subzona ICES 1 și diviziunea ICES 2b, înainte de expirarea, la 30 aprilie 2022, a perioadei prelungite de aplicare a cotei provizorii a Uniunii. Posibilitățile de pescuit pentru cod în apele Svalbard și în apele internaționale din subzona ICES 1 și diviziunea ICES 2b sunt marcate cu pm (pro memoria) în așteptarea rezultatului acestor discuții. De îndată ce se va cunoaște rezultatul acestor discuții, se va înainta Consiliului un document neoficial al serviciilor Comisiei care va stabili posibilitățile de pescuit relevante.
            
            
               •Coerența cu dispozițiile existente în domeniul de politică vizat
            
            
               Măsurile propuse sunt în concordanță cu obiectivele și normele politicii comune în domeniul pescuitului și cu politica de dezvoltare durabilă a Uniunii.
            
            
               •Coerența cu alte politici ale Uniunii
            
            
               Măsurile propuse sunt coerente cu alte politici ale Uniunii, în special cu politicile din domeniul mediului.
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temei juridic
            
            
               Temeiul juridic al prezentei propuneri este articolul 43 alineatul (3) din Tratatul privind funcționarea Uniunii Europene. 
            
            
               •Subsidiaritatea (în cazul competenței neexclusive) 
            
            
               Propunerea este de competența exclusivă a Uniunii, în conformitate cu articolul 3 alineatul (1) litera (d) din Tratatul privind funcționarea Uniunii Europene. În consecință, principiul subsidiarității nu se aplică.
            
            
               •Proporționalitatea
            
            
               Propunerea alocă posibilități de pescuit statelor membre în conformitate cu obiectivele Regulamentului (UE) nr. 1380/2013
                  2
               . În temeiul articolelor 16 și 17 din Regulamentul (UE) nr. 1380/2013, statele membre trebuie să decidă modul în care posibilitățile de pescuit care le sunt alocate pot fi alocate navelor care le arborează pavilionul, în conformitate cu anumite criterii de alocare a posibilităților de pescuit. Prin urmare, statele membre pot exercita marja de apreciere necesară atunci când repartizează captura totală admisibilă (TAC) alocată care face obiectul propunerii, în funcție de modelul socioeconomic ales.
            
            
               Propunerea nu are implicații financiare noi pentru statele membre. Consiliul stabilește posibilități de pescuit în fiecare an, iar mijloacele publice și private de punere în aplicare a acestora există deja.
            
            
               •Alegerea instrumentului
            
            
               Instrumentul propus: regulament.
            
         
         
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluările ex post/verificarea adecvării legislației existente
            
            
               
                  Nu se aplică.
               
            
            
               •Consultările cu părțile interesate
            
            
               În cursul discuțiilor cu Norvegia privind accesul egal și nediscriminatoriu la apele Svalbard pentru flotele Uniunii care pescuiesc cod, Comisia a informat părțile interesate și s-a consultat cu acestea, în special cu reprezentanții industriei pescuitului și cu Consiliul consultativ pentru flota de lungă distanță. De asemenea, Comisia a menținut contacte periodice cu administrațiile statelor membre, prin intermediul reuniunilor tehnice și al reuniunilor grupului de lucru al Consiliului pentru politica în domeniul pescuitului. 
            
            
               •Obținerea și utilizarea expertizei
            
            
               Propunerea se va baza pe avizele științifice disponibile ale Consiliului Internațional pentru Explorarea Apelor Maritime (ICES) și pe discuțiile cu părțile interesate.
            
            
               •Evaluarea impactului
            
            
               Toate elementele relevante pentru evaluarea potențialelor efecte ale posibilităților de pescuit vizate de propunere au fost abordate în cadrul pregătirii și desfășurării discuțiilor cu Norvegia.
            
            
               •Adecvarea și simplificarea reglementărilor
            
            
               Nu se aplică.
            
            
               •Drepturile fundamentale
            
            
               
                  Nu se aplică.
               
            
            
               4.IMPLICAȚIILE BUGETARE
            
            
               Măsurile propuse nu vor avea implicații bugetare.
            
            
               5.ALTE ELEMENTE
            
            
               Tratatul din 9 februarie 1920 privind Spitzbergen (Svalbard) („Tratatul de la Paris din 1920”) acordă acces egal și nediscriminatoriu la resursele din jurul arhipelagului Svalbard pentru toate părțile la respectivul tratat, inclusiv în materie de pescuit. 
            
            
               În decembrie 2020, Norvegia a stabilit, în legislația norvegiană, o cotă a Uniunii pentru 2021 pentru codul din apele Svalbard care era semnificativ mai mică (cu 6 760 de tone) decât cota Uniunii pentru 2021, stabilită în decembrie 2020 de Consiliu pentru codul din apele Svalbard și apele internaționale din subzona ICES 1 și diviziunea ICES 2b [Regulamentul (UE) 2021/92
                  3
               ]. 
            
            
               Comisia a colaborat și continuă să colaboreze cu Norvegia pe parcursul anilor 2021 și 2022 cu privire la această chestiune.
            
            
               2022/0108 (NLE)
            
         
         
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) 2022/109 al Consiliului de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2022/109 al Consiliului
                  4
                a stabilit, pentru anul 2022, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia. 
            
            
               (2)Regulamentul (UE) 2022/109 al Consiliului a stabilit, pentru primul trimestru al anului 2022, o cotă provizorie a Uniunii de 4 500 de tone, pentru flotele Uniunii care pescuiesc cod (Gadus morhua) în apele Spitzbergen (Svalbard) și în apele internaționale din subzona ICES 1 și diviziunea ICES 2b. Regulamentul (UE) 2022/[...] al Consiliului
                  5
                a prelungit perioada de aplicare a acestei cote de 4 500 de tone a Uniunii până la 30 aprilie 2022.
            
            
               (3)Înainte de expirarea, la 30 aprilie 2022, a perioadei prelungite de aplicare a cotei provizorii a Uniunii, trebuie stabilită o cotă a Uniunii pentru cod în apele Svalbard și în apele internaționale din subzona ICES 1 și din diviziunea ICES 2b. Această cotă a Uniunii trebuie stabilită în conformitate cu rezultatul discuțiilor dintre Uniune și Norvegia privind accesul egal și nediscriminatoriu la apele Svalbard pentru flotele Uniunii care pescuiesc cod.
            
            
               (4)Toate cotele trebuie alocate statelor membre în conformitate cu Decizia 87/277/CEE a Consiliului
                  6
               , cu partea Poloniei din cota Uniunii și sub rezerva adaptărilor necesare ca urmare a retragerii Regatului Unit din Uniune.
            
            
               (5)Prin urmare, Regulamentul (UE) 2022/109 trebuie să fie modificat în consecință.
            
            
               (6)Limitele de captură prevăzute în Regulamentul (UE) 2022/109 se aplică de la 1 ianuarie 2022. Dispozițiile introduse prin prezentul regulament în ceea ce privește limitele de captură trebuie să se aplice, prin urmare, de la aceeași dată. O astfel de aplicare retroactivă nu afectează principiul securității juridice și al protecției încrederii legitime, întrucât posibilitățile de pescuit în cauză au crescut. Din motive de urgență, se impune ca prezentul regulament să intre în vigoare în ziua următoare datei publicării în Jurnalul Oficial al Uniunii Europene,
            
            
            
               ADOPTĂ PREZENTUL REGULAMENT:
            
            
               Articolul 1 
                  Modificarea Regulamentului (UE) 2022/109
            
            
               Regulamentul (UE) 2022/109 se modifică după cum urmează: 
            
            
               În anexa IB, al patrulea tabel se înlocuiește cu tabelul următor:
            
            
               „
            
            
                     
                        Specia:
                     
                  
                  
                     
                        Cod
                     
                     
                        Gadus morhua
                     
                  
                  
                     
                        Zona:
                     
                  
                  
                     
                        1 și 2b
                     
                     
                        (COD/1/2B.)
                     
                  
               
                     
                        Germania
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                        TAC analitică
                     
                     
                        Articolul 3 din Regulamentul (CE) nr. 847/96 nu se aplică
                     
                     
                        Articolul 4 din Regulamentul (CE) nr. 847/96 nu se aplică
                     
                  
               
                     
                        Spania
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Franța
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Polonia
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Portugalia
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Alte state membre
                     
                  
                  
                     
                        pm
                     
                  
                  
                     
                        (1)(2)(3)
                     
                  
                  
                     
                  
               
                     
                        Uniunea
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Nu se aplică.
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Alocarea părții din stocul de cod disponibil pentru Uniune în zonele Spitzbergen și Insula Urșilor și a capturilor accidentale asociate de eglefin nu aduce atingere în niciun fel drepturilor și obligațiilor care decurg din Tratatul de la Paris din 1920.
                     
                  
               
                     
                        (2)
                     
                  
                  
                     
                        Capturile accidentale de eglefin pot reprezenta până la 14 % pentru fiecare lansare. Cantitățile de capturi accidentale de eglefin sunt în plus față de cota de cod.
                     
                  
               
                     
                        (3)
                     
                  
                  
                     
                        Cu excepția Germaniei, Spaniei, Franței, Poloniei și Portugaliei. Capturile care urmează să fie deduse din această cotă comună se raportează separat (COD/1/2B_AMS).
                     
                  
               
         
            
               ”
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la 1 ianuarie 2022.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Regulamentul (UE) 2022/[...] al Consiliului.
               
               
                  
                     (2)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22-61).
               
               
                  
                     (3)
                  
                        Regulamentul (UE) 2021/92 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 31, 29.1.2021, p. 31-192).
               
               
                  
                     (4)
                  
                        Regulamentul (UE) 2022/109 al Consiliului din 27 ianuarie 2022 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 21, 31.1.2022, p. 1-164).
               
               
                  
                     (5)
                  
                        Regulamentul (UE) 2022/[...] al Consiliului.
               
               
                  
                     (6)
                  
                        Decizia 87/277/CEE a Consiliului din 18 mai 1987 privind repartizarea posibilităților de captură a codului în regiunea Spitzberg și a Insulei Urșilor și în diviziunea 3M, definită de convenția NAFO (JO L 135, 23.5.1987, p. 29).